<classify> MWANDISHI WETU -DAR ES SALAAM MKUU wa Mkoa wa Dar es Salaam, Paul Makonda, amemuomba RaisDk. John Magufuli kuwapatia JWTZ mradi wa ujenzi wa Nyumba za NSSF zilizopo Kataya Toangoma ambazo ujenzi wake umesuasua zaidi ya miaka 15, jambolinaloisababishia serikali hasara. Makonda amesema anaamini kwa utendaji kazi wa vijana waJWTZ, utawezesha majengo hayo kukamilika ndani ya muda mfupi na kuanzakutumiwa. Hatua hiyo imekuja baada ya Makonda kuendelea na ziara yaukaguzi wa miradi ya maendeleo, ambapo jana ilikuwa zamu ya ukaguzi wamaendeleo ya ujenzi wa majengo 12 ya magereza Ukonga, ambayo hivi karibuni RaisMagufuli aliwanyanganya Wakala wa Majengo nchini TBA baada ya kusuasua nakuwakabidhi JWTZ, ambapo sasa ujenzi unakwenda vizuri. Kutokana na hayo, Makonda pia amewapongeza JWTZ kwa kasikubwa wanayoonyesha katika mradi huo na kueleza kuwa anaamini watakamilishaujenzi ndani ya muda uliokusudiwa. Kwa upande wa msimamizi wa ujenzi huo, Brigedia CharlesMbuge, amesema ujenzi wa majengo hayo utakamilika na kukabidhiwa ndani ya miezimiwili na nusu. Wakati huo huo, Makonda ameshangazwa na malipo makubwayanayofanywa katika miradi ya DMDP, akiwataka Takukuru kuanza uchunguzi mara moja. Amemwagiza Mkurugenzi wa Takukuru Mkoa wa Dar es Salaam kufanya uchunguzi wa utaratibu waupatikanaji wa tenda kwenye miradi ya DMDP. Haiwezekani kilomita moja ya barabara ya DMDP Wilayaya Kinondoni inajengwa kwa shilingi bilioni 2.7, wakati kwa Wilaya ya Temekebarabara kama hiyo inajengwa kwa shilingi milioni 900, alisema. Makonda amebaini madudu hayo wakati wa mwendelezo wa ziarayake ya ukaguzi wa miradi ya maendeleo kupitia fedha zinazotoka Serikali Kuu,Halmashauri na fedha za wahisani, ambapo amekwazwa na matumizi mabaya ya fedhaza mkopo kutoka Benki ya Dunia. Barabara za DMDP zimekuwa zikijengwa kwa kiasikikubwa cha pesa kuliko zile za Tanroads ambazo kwanza zina ubora mkubwa, uwezowa kubeba mzigo mkubwa na pia ni pana, katika miradi ya ujenzi wa barabara,hospitali na shule nawapongeza Manispaa ya Temeke kwa kazi nzuri na kusimamiavizuri miradi ya maendeleo, niwaombe muongeze bidii na kasi, alisemaMakonda.  <topic>: KITAIFA 